|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2024. február 13-ai rendkívüli ülésére**

|  |  |
| --- | --- |
| **Tárgy:** | Javaslat Budapest Főváros VII. kerület Erzsébetváros Önkormányzata Képviselő-testületének 11/2024. (I.24.) számú határozata alapján indított beszerzési eljárás lezárásához szükséges döntés meghozatalára |

**Készítette:**

dr. Tánczos Viktória

irodavezető-helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának Képviselő-testülete 11/2024. (I. 24.) határozatában (1. melléklet) úgy döntött, hogy húsvét közeledtével, ajándékutalvánnyal kívánja segíteni a kerületben elő lakosok fent említett határozat 1. pontjában meghatározott körét. A Képviselő-testület 11/2024. (I. 24.) határozatának 3. pontjában „felkéri a polgármestert, hogy gondoskodjon 270.000 ezer forint értékű ajándékutalvány beszerzéséről.”

A határozat végrehajtása érdekében Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (továbbiakban: Beszerzési Szabályzat) III. 1.1. pontja szerint a **Polgármester,** mint a Beszerző Önkormányzat képviselője döntött a beszerzési eljárás megindításáról, és az ajánlattételi felhívás tartalmáról. (4. melléklet)

A 2024. január 29. napján kelt Polgármesteri engedélyező alapján Önkormányzatunk részére ajánlatot kértünk 13.500 db 20.000,-Ft névértékű ajándékkártyával kapcsolatos szolgáltatások beszerzésére, az alábbi szempontok alapján:

* ajánlattételi határidő: az ajánlattételi felhívás megküldésétől számított 5 munkanap
* az ajándékkártya átadásának határideje: 2024.02.20.
* Bírálati szempontok: 1./Az ajándékkártyával kapcsolatos valamennyi szolgáltatás ellenértéke, amelybe az ajándékkártyák névértéke nem számít bele (kezelési költség) valamint az 2./ elfogadóhelyek száma országosan
* a feladat elvégzése lényeges szerződési feltételeinek meghatározása, melyet az ajánlattételi felhívás 1. számú melléklete tartalmaz.

Az alábbi gazdásági szereplőktől kértünk be árajánlatot.

**Lidl Magyarország Kereskedelmi Betéti Társaság**

(székhely: 1037 Budapest, Rádl árok 6.; adószám: 21588017-2-44)

**ALDI MAGYARORSZÁG ÉLELMISZER Élelmiszer Kereskedelmi Betéti Társaság**

(székhely: 2051 Biatorbágy, Mészárosok útja 2.; adószám: 22234663-2-44)

**SPAR Magyarország Kereskedelmi Korlátolt Felelősségű Társaság**

(székhely: 2060 Bicske, SPAR út 1.; adószám: 10485824-2-07)

**TESCO-GLOBAL Áruházak Zártkörűen Működő Részvénytársaság**

(székhely: 2040 Budaörs, Kinizsi út 1-3.; adószám: 10307078-2-44)

A Bírálóbizottság szerint a beszerzési eljárás érvényes és eredményes volt. A Bírálóbizottság az ajánlatokat a következőképpen bírálta, illetve értékelte:

**1./ Lidl Magyarország Bt.**

1./ Az Ajánlattételi Felhívásban előírtak ellenére az Ajánlattevő

* az ajánlatban nem adta meg az elfogadó helyek számát,
* az ajánlatot nem cégszerűen aláírt elektronikus aláírással hitelesítve nyújtotta cégkapun keresztül.

2./ Az Ajánlattételi Felhívás mellékletét képező „lényeges szerződéses feltételek” alapján összeállított, „ajándékkártyákkal kapcsolatos szolgáltatások nyújtása” tárgyú szerződéstervezettel kapcsolatosan nem tett semmilyen (elfogadó) nyilatkozatot.

**A Bírálóbizottság szerint a Lidl Magyarország ajánlata a fenti hiányosságok miatt érvénytelen.**

**2./ TESCO Global Zrt.**

1./ Az Ajánlattételi Felhívásban előírtak ellenére az Ajánlattevő

* nem vállalta kártyaformátumban rendelkezésre bocsátani a Képviselőtestületi határozat szerinti 13.500 db 20.000,- Ft névértékű ajándékkártyát,
* az ajánlatban nem adta meg az elfogadó helyek számát,
* az ajánlatot nem cégszerűen aláírt elektronikus aláírással hitelesítve nyújtotta cégkapun keresztül.

2./ Az Ajánlattételi Felhívás mellékletét képező „lényeges szerződéses feltételek” alapján összeállított, „ajándékkártyákkal kapcsolatos szolgáltatások nyújtása” tárgyú szerződéstervezettel kapcsolatosan nem tett semmilyen (elfogadó) nyilatkozatot.

**A Bírálóbizottság szerint a TESCO Global Zrt. ajánlata a fenti hiányosságok miatt érvénytelen.**

**3./ SPAR Magyarország Kft.**

Az ajánlat megfelel az ajánlattételi felhívásban meghatározott feltételeknek és az Ajánlattevő alapvetően elfogadta az Ajánlattételi Felhívás mellékletét képező „lényeges szerződéses feltételek” alapján összeállított, „ajándékkártyákkal kapcsolatos szolgáltatások nyújtása” tárgyú szerződéstervezetet.

**4./ ALDI MAGYARORSZÁG Kft.**

Az **ALDI MAGYARORSZÁG ÉLELMISZER Élelmiszer Kereskedelmi Betéti Társaság** (székhely: 2051 Biatorbágy, Mészárosok útja 2.; adószám: 22234663-2-44) **nem nyújtott be ajánlatot.**

A Bírálóbizottság az ajánlattételi felhívásban megadott részempontok alapján a **SPAR Magyarország Kft-t javasolja a beszerzési eljárás nyertesévé nyilvánítani** és e gazdasági szereplővel történő szerződéskötést indítványozza.

A Bírálóbizottság megállapítja még, hogy az ajándékutalványokkal támogatni kívánt személyi kör számára is előnyös a SPAR Magyarország Kft. nyertessé nyilvánítása annak kerületben lévő számos üzlettel való jó ellátottsága miatt is.

A 13.500 db 20.000,-Ft névértékű ajándékkártya összesített értéke a kedvezmény figyelembe vételével nettó **263.250.000,- Ft,** azaz nettó **kettőszázhatvanhárommillió-kettőszázötvenezer forint + 0% ÁFA.** Az Önkormányzatnak ezt az összeget kell majd a nyertes ajánlattevőnek átutalnia, aki gondoskodik a 20.000 forintos összegek ajándékkártyákra való feltöltéséről és az Önkormányzat részére történő átadásáról.

A tervezett beszerzés fedezetét az Önkormányzat 2024. évi átmeneti gazdálkodás szabályairól szóló 35/2023. (XII. 06.) önkormányzati rendelete biztosítja.

A szerződés időtartama: Felek a szerződést az aláírást követően, a teljesítés napjáig határozott időtartamra kötik.

Az árajánlat alapján **263.250.000,- Ft,** azaz nettó **kettőszázhatvanhárommillió-kettőszázötvenezer forint + 0% ÁFA**, mint beszerzési értékkifizetése válik szükségessé.

A Beszerzési Szabályzat IV. 2.4. b) pontja alapján:

**2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:**

1. A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.

Kérem a tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2024. (II.13.) határozata az Önkormányzat Képviselő-testületének 11/2024. (I.24.) számú határozata alapján indított beszerzési eljárás lezárásához szükséges döntésről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. Kerület Erzsébetváros Önkormányzata és a SPAR Magyarország Kereskedelmi Korlátolt Felelősségű Társaság(székhely: 2060 Bicske, SPAR út 1.; adószám: 10485824-2-07) közötti, 13.500 db 20.000,-Ft névértékű ajándékkártyával kapcsolatos szolgáltatások teljesítése tárgyú szerződés megkötéséhez, mely szerződés alapján az Önkormányzatot nettó **263.250.000,- Ft,** azaz nettó **kettőszázhatvanhárommillió-kettőszázötvenezer forint + 0% ÁFA** összegű kifizetés fogja terhelni.

**Felelős:** Niedermüller Péter polgármester

**Határidő:** 2024. február 13.

Mellékletek:

1. Budapest Főváros VII. kerület Erzsébetváros Önkormányzatának Képviselő-testülete 11/2024. (I. 24.) határozata
2. Árajánlatkérés engedélyező
3. SPAR árajánlat
4. TESCO árajánlat
5. Lidl árajánlat
6. Bírálati jegyzőkönyv
7. Közbeszerzési szakértő szakvélemény

Budapest, 2024. február 8.

dr. Jávori Péter

Városüzemeltetési Iroda vezetője